193 



Pedes validi, teretes, longiores, ambulatorii et rasorii, 

 setulosi, articulis omnibus infra et sub apicem spissius spinosis, 

 spinis gracillimis, acutissimis. Coxæ conicæ, inclinatæ, duplo 

 longiores quam crassiores, scrobe femorali amplo, profundius 

 excavato; trochanteres femoribus duplo pæne breviores; femora 

 longitudine coxarum iisque æquantia altitudine; tibiæ clavatæ, 

 femoribus quarta parte breviores iisque vix tenuiores; tarsi 

 longitudinis tibiarum iisque duplo tenuiores, conici. Ungulæ 

 validæ, incurvæ, ferme æquales, tarsis quintuplo breviores. 



Abdomen thorace vix duplo longius, latitudine media 

 latitudinem metatlioracis aliquantulum superans, annulo octavo 

 vix duplo latiore quam capite. Scuta dorsi convexa, valde 

 transversa, media duplo quartaque parte latiora quam longiora, 

 lateribus manca, acute marginata; impressiones musculares 

 minutæ, rotundatæ. Annulus analis crassus, conicus, annulo 

 nono dimidio longior. 



Cerci mobiles, basi late distantes, ferme recti, tamen 

 levissime arcuati , annulos quinque posteriores abdominis 

 conjunctos longitudine æquantes, rigidi, cylindrici, ad apicem 

 versus aliquanto crassiores, toti pubescentes, tuberculis 

 setiferis nullis. 



Larva fusiformis, quintuplo pæne longior quam latior, 

 supra et infra convexa, tota disperse pilosula, capite scutisque 

 corporis omnibus levigatis, nitidis. Albissima; caput luteum, 

 mandibulis ferrugineis, basi fuscis; stipites maxillares fusce 

 nigri, apice fusci ; palpi maxillares fusci, labiales fusce nigri ; 

 antennæ nigræ, articulo primo basi flavo, ultimo albissimo, 

 basi summa nigro ; scuta dorsi et pleuralia thoracis et ab- 

 dominis nigra, fuscescentia; annulus analis niger, ad apicem 

 versus fuscescens; cerci atri, apice summo albissimo; pedes 

 flavi, coxis et ungulis fuscis. 



Hab. in lmmidis circumvaga. 



VIII. 13 



